== Karriere ==
Efter sin hjemkomst fik han [[1673]] [[ekspektance]] som sekretær i kancelliet i [[Glückstadt]] og ansattes derpå i [[Speyer]], men på [[Frederik Vilhelm af Slesvig-Holsten-Sønderborg-Augustenborg|hertugen af Augustenborgs]] anbefaling kaldtes han hjem og anbragtes i Glückstadt ([[1675]]). To år senere blev han sekretær i [[Tyske Kancelli]] i [[København]]. Ved sin store arbejdsevne og betydelige stilistiske færdighed henledede han snart opmærksomheden på sig. I [[Conrad Biermann von Ehrenschild|Conrad Biermann]], under og med hvem han arbejdede, vandt han en indflydelsesrig velynder, der tog sig varmt af den fremadstræbende unge mand. Udnævnt [[1679]] til kammersekretær og [[kancelliråd]] fejrede Jessen [[13. december]] [[1680]] i [[Sankt Petri Kirke]] sit bryllup med Biermanns 16-årige datter Elizabeth Biermann (10. juli 1664 i [[København]] - 1. februar 1729 på [[Gottorp Slot]]).
Personbillede_savnes Titler Samfund Historie